CELEX: 32009R1269
Language: hr
Date: 2009-12-21 00:00:00
Title: Uredba Komisije (EU) br. 1269/2009 od 21. prosinca 2009. o izmjeni Uredbe (EZ) br. 243/2007 u pogledu najmanje dopuštene količine dodatka hrani za životinje u hrani za svinje za tov  Tekst značajan za EGP

03/Sv. 037
            
            
               HR
            
            
               Službeni list Europske unije
            
            
               127
            
         32009R1269
   
               L 339/27
            
            
               SLUŽBENI LIST EUROPSKE UNIJE
            
            
               21.12.2009.
            
         
      UREDBA KOMISIJE (EU) br. 1269/2009
   od 21. prosinca 2009.
   o izmjeni Uredbe (EZ) br. 243/2007 u pogledu najmanje dopuštene količine dodatka hrani za životinje u hrani za svinje za tov
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 13. stavak 3.,
   budući da:
   
               (1)
            
            
               Uredbom Komisije (EZ) br. 243/2007 (2) odobren je enzimski pripravak 3-fitaze dobiven od Aspergillus niger (CBS 101.672) kao dodatak hrani za životinje koji pripada skupini zootehničkih dodataka na 10 godina za korištenje kod odbijene prasadi, svinja za tov i pilića za tov.
            
         
               (2)
            
            
               U skladu s člankom 13. stavkom 3. Uredbe (EZ) br. 1831/2003, BASF SE, nositelj odobrenja za taj enzimski pripravak dostavio je zahtjev kojim zahtijeva promjenu uvjeta odobrenja za svinje za tov snižavanjem najmanje dopuštene količine tog dodatka u hrani za životinje. Taj je zahtjev bio popraćen relevantnim podacima koji podupiru zahtjev za promjenom.
            
         
               (3)
            
            
               Agencija je u mišljenju od 7. srpnja 2009. zaključila da postoji dovoljno dokaza koji podupiru učinkovitost enzimskog pripravka 3-fitaze dobivenog od Aspergillus niger (CBS 101.672) kod svinja za tov na nižoj najmanjoj dopuštenoj količini od 100 FTU po kilogramu potpune krmne smjese (3).
            
         
               (4)
            
            
               Uredbu (EZ) br. 243/2007 potrebno je, stoga, odgovarajuće izmijeniti.
            
         
               (5)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   U Prilogu Uredbi (EZ) br. 243/2007, u sedmom stupcu, najmanja dopuštena količina, riječi „280 FTU” zamjenjuju se sljedećim: „100 FTU (4)”.
   Članak 2.
   Ova Uredba stupa na snagu dvadesetog dana od objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. prosinca 2009.
      
         
            Za Komisiju
         
         
            Predsjednik
         
         José Manuel BARROSO
         
      
   
   
      (1)  SL L 268, 18.10.2003., str. 29.
   
      (2)  SL L 73, 13.3.2007., str. 4.
   
      (3)  The EFSA Journal (2009.) 1184, str. 1.
   
      (4)  1FTU je količina enzima koja oslobađa 1 mikromol anorganskog fosfata iz natrijevog fitata u minuti pri pH 5,5 i 37 °C.